|  |  |
| --- | --- |
| **Hotărârea nr. 467/2018 privind stabilirea unor măsuri pentru aplicarea Regulamentului (UE) 2016/1.628 al Parlamentului European şi al Consiliului din 14 septembrie 2016 privind cerinţele referitoare la limitele emisiilor de poluanţi gazoşi şi de particule poluante şi omologarea de tip pentru motoarele cu ardere internă pentru echipamentele mobile fără destinaţie rutieră, de modificare a regulamentelor (UE) nr. 1.024/2012 şi (UE) nr. 167/2013 şi de modificare şi abrogare a Directivei 97/68/CE** *În vigoare de la 03 august 2018**Consolidarea din data de* *15 ianuarie 2022* *are la bază publicarea din Monitorul Oficial, Partea I nr. 561 din 04 iulie 2018 şi include modificările aduse prin următoarele acte: L* *203/2018**;Ultimul amendament în 24 august 2018.* |  |

*Având în vedere prevederile Regulamentului (UE)* *2016/1.628* *al Parlamentului European şi al Consiliului din 14 septembrie 2016 privind cerinţele referitoare la limitele emisiilor de poluanţi gazoşi şi de particule poluante şi omologarea de tip pentru motoarele cu ardere internă pentru echipamentele mobile fără destinaţie rutieră, de modificare a regulamentelor (UE)* *nr. 1.024/2012* *şi (UE)* *nr. 167/2013* *şi de modificare şi abrogare a Directivei* *97/68/CE**,*

*în temeiul* *art. 108* *din Constituţia României, republicată,*

Guvernul României adoptă prezenta hotărâre.

   **Art. 1. -**   Prezenta hotărâre stabileşte cadrul legal şi instituţional necesar aplicării directe a Regulamentului (UE) 2016/1.628 al Parlamentului European şi al Consiliului din 14 septembrie 2016 privind cerinţele referitoare la limitele emisiilor de poluanţi gazoşi şi de particule poluante şi omologarea de tip pentru motoarele cu ardere internă pentru echipamentele mobile fără destinaţie rutieră, de modificare a regulamentelor (UE) nr. 1.024/2012 şi (UE) nr. 167/2013 şi de modificare şi abrogare a Directivei 97/68/CE, publicat în Jurnalul Oficial al Uniunii Europene, seria L, nr. 252 din 16 septembrie 2016, denumit în continuare Regulament.

   **Art. 2. -**   În sensul prezentei hotărâri se aplică definiţiile prevăzute la art. 3 din Regulament şi cele prevăzute la art. 2 pct. 14 şi 15 din Regulamentul (CE) nr. 765/2008 al Parlamentului European şi al Consiliului din 9 iulie 2008 de stabilire a cerinţelor de acreditare şi de supraveghere a pieţei în ceea ce priveşte comercializarea produselor şi de abrogare a Regulamentului (CEE) nr. 339/93.

   **Art. 3. -**   Se desemnează Ministerul Economiei ca autoritate naţională competentă pentru coordonarea aplicării dispoziţiilor Regulamentului.

   **Art. 4. -**   În aplicarea art. 5 alin. (1) din Regulament se desemnează ca autorităţi de omologare:

   **a)** Regia Autonomă "Registrul Auto Român" - pentru toate categoriile de motoare prevăzute în art. 4 la Regulament, cu excepţia:

   **(i)** categoriei motoarelor destinate exclusiv utilizării pe locomotive, pentru propulsia acestora sau destinate propulsiei acestora, denumite în continuare categoria RLL; şi

   **(ii)** categoriei motoarelor destinate exclusiv utilizării pe automotoare, pentru propulsia acestora sau destinate propulsiei acestora, precum şi motoarelor utilizate în locul motoarelor din categoria RLL din etapa V, denumite în continuare categoria RLR;

   **b)** Autoritatea Feroviară Română prin Organismul Notificat Feroviar Român pentru motoarele din categoriile RLL şi RLR.

   **Art. 5. -**   Autorităţile de omologare prevăzute la art. 4 sunt responsabile de îndeplinirea procedurilor necesare pentru evaluarea serviciilor tehnice, potrivit art. 49 din Regulament, şi pentru desemnarea acestora potrivit art. 45-47 din Regulament.

   **Art. 6. -**   În aplicarea prevederilor art. 5 alin. (1) din Regulament se desemnează Inspecţia Muncii ca autoritate de supraveghere a pieţei.

   **Art. 7. -**   Declaraţia de conformitate prevăzută la art. 31 alin. (2) din Regulament se redactează sau se traduce, după caz, în limba română.

   **Art. 8. -**   **(1)** În aplicarea Regulamentului, Ministerul Economiei notifică Comisiei Europene următoarele:

   **a)** autorităţile de omologare prevăzute la art. 4 şi autoritatea de supraveghere a pieţei prevăzută la art. 6, potrivit art. 5 alin. (2) din Regulament;

   **b)** informaţiile prevăzute la art. 34 alin. (8), art. 50 alin. (1), art. 51 alin. (1) art. 52 alin. (2) şi art. 59 alin. (1) din Regulament.

   **(2)** În vederea notificării prevăzute la alin. (1), informaţiile prevăzute la alin. (1) lit. b) sunt comunicate Ministerului Economiei de către autorităţile de omologare prevăzute la art. 4.

   **Art. 9. -**   **(1)** Încălcarea prevederilor Regulamentului atrage răspunderea civilă, contravenţională sau penală, după caz, a celor vinovaţi, în condiţiile legii.

   **(2)** Următoarele fapte constituie contravenţii, dacă nu au fost săvârşite în astfel de condiţii încât să fie considerate, potrivit legii penale, infracţiuni, şi se sancţionează după cum urmează:

   **a)** nerespectarea prevederilor art. 8 alin. (1) sau (2), art. 15 alin. (1), (2) sau (3) din Regulament, cu amendă de la 5.000 lei la 10.000 lei;

   **b)** nerespectarea prevederilor art. 10 lit. a), b) sau c), art. 11 alin. (1), art. 12 alin. (1) paragraful 1 sau 2 şi ale art. 43 alin. (1) din Regulament, cu amendă de la 4.000 lei la 8.000 lei;

   **c)** nerespectarea prevederilor art. 11 alin. (2) lit. a), id\_link=12015670;b) sau c) ori alin. (5), art. 13 alin. (2) lit. a), id\_id\_link=12015666;link=12015663;b), c) sau d) ori alin. (4), art. 14 alin. (1) sau (2) din Regulament, cu amendă de la 3.000 lei la 6.000 lei;

   **d)** nerespectarea prevederilor art. 8 alin. (8), art. 11 alin. (3), art. 15 alin. (4) sau (5), art. 31 alin. (1) paragraful 1 sau 2, art. 32 alin. (1) sau (2), art. 33 alin. (1) din Regulament, precum şi ale art. 7 din prezenta hotărâre, cu amendă de la 2.000 lei la 4.000 lei;

   **e)** nerespectarea prevederilor art. 8 alin. (5), (9), art. 11 alin. (4), (7), art. 17 din Regulament, cu amendă de la 1.500 lei la 3.000 lei.

   **(3)** Constituie contravenţie şi se sancţionează cu amendă de la 5.000 lei la 10.000 lei următoarele fapte:

   **a)** introducerea pe piaţă a unui motor cu destinaţie specială conform art. 34 alin. (5) sau (6) din Regulament, în scopul utilizării pe un alt echipament mobil fără destinaţie rutieră decât cel prevăzut la alineatele respective;

   **b)** introducerea pe piaţă a unui motor conform art. 34 alin. (7) sau (8) şi art. 58 alin. (9), (10) sau (11) din Regulament în scopul utilizării pe un alt echipament decât cel prevăzut la alineatele respective;

   **c)** nefurnizarea datelor sau a specificaţiilor tehnice către autorităţile de omologare şi/sau către autoritatea de supraveghere a pieţei, care ar putea duce la rechemarea motoarelor, refuzul sau retragerea omologării UE de tip;

   **d)** utilizarea strategiilor de invalidare prevăzute la art. 3 pct. 63 din Regulament;

   **e)** introducerea pe piaţă a motoarelor de tranziţie şi a echipamentelor mobile fără destinaţie rutieră pe care sunt instalate astfel de motoare, în conformitate cu prevederile art. 34 alin. (3), (4), (5), (6), (7) sau (8) din Regulament;

   **f)** încălcarea restricţiilor prevăzute la art. 35 alin. (3) şi (4) din Regulament;

   **g)** introducerea pe piaţă a unor echipamente mobile fără destinaţie rutieră care încalcă restricţiile privind echipamentele mobile fără destinaţie rutieră stabilite la art. 34 alin. (8) din Regulament.

   **(4)** Pentru faptele prevăzute la alin. (2) lit. a) ori alin. (3) pe lângă sancţiunea contravenţională principală, autoritatea de supraveghere a pieţei aplică şi măsura administrativă de retragere, rechemare de pe piaţă sau, după caz, interzicerea punerii la dispoziţie pe piaţă a motoarelor şi/sau a echipamentelor mobile fără destinaţie rutieră neconforme.

   **(5)** Pentru faptele prevăzute la alin. (2) lit. b) -e), pe lângă sancţiunea contravenţională principală, autoritatea de supraveghere a pieţei aplică şi măsura administrativă de retragere sau, după caz, interzicerea punerii la dispoziţie pe piaţă a motoarelor şi/sau a echipamentelor mobile fără destinaţie rutieră neconforme.

   **(6)** Constatarea contravenţiilor şi aplicarea sancţiunilor prevăzute la alin. (2) - (5) se realizează de către Inspecţia Muncii prin personalul împuternicit.

   **(7)** «abrogat» Contravenientul poate achita pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia jumătate din minimul amenzii prevăzute la alin. (2) şi (3), agentul constatator făcând menţiune despre această posibilitate în procesul-verbal de constatare şi sancţionare a contravenţiei.

*24/08/2018 - alineatul a fost abrogat prin Lege* *203/2018**.*

   **(8)** Procesul-verbal de constatare a contravenţiilor se va încheia cu respectarea dispoziţiilor Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările si completările ulterioare.

   **(9)** În cazul sancţiunilor aplicate pentru faptele prevăzute la alin. (3) lit. c), procesul-verbal prevăzut la alin. (8) este adus la cunoştinţa Ministerului Economiei şi autorităţii de omologare.

   **(10)** Contravenţiilor prevăzute la alin. (2) - (5) le sunt aplicabile dispoziţiile Ordonanţei Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare.

   **Art. 10. -**   **(1)** La data intrării în vigoare a prezentei hotărâri, Hotărârea Guvernului nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor secundare destinate vehiculelor pentru transportul rutier de persoane sau de marfă şi stabilirea măsurilor de limitare a emisiilor gaze şi de particule poluante provenite de la acestea, în scopul protecţiei atmosferei, publicată în Monitorul Oficial al României, Partea I, nr. 472 şi 472 bis din 13 august 2007, cu modificările şi completările ulterioare, şi Ordinul ministrului economiei şi finanţelor nr. 1.590/2007 privind desemnarea serviciului tehnic ce efectuează încercările în vederea aprobării de tip a motoarelor destinate a fi montate pe maşini mobile nerutiere şi a motoarelor secundare destinate vehiculelor pentru transportul rutier de persoane sau de marfă, publicat în Monitorul Oficial al României, Partea I, nr. 719 din 24 octombrie 2007, se abrogă.

   **(2)** Ori de câte ori în alt act normativ anterior se face trimitere la Hotărârea Guvernului nr. 332/2007, cu modificările şi completările ulterioare, trimiterea se va considera a fi făcută la dispoziţiile corespunzătoare din Regulament şi din prezenta hotărâre.

   **(3)** Prezenta hotărâre intră în vigoare în termen de 30 de zile de la data publicării în Monitorul Oficial al României, Partea I.

|  |  |
| --- | --- |
|  |  |
|  | PRIM-MINISTRUVASILICA-VIORICA DĂNCILĂContrasemnează:Ministrul economiei,Dănuţ AndruşcăMinistrul muncii şi justiţiei sociale,Lia-Olguţa VasilescuMinistrul afacerilor externe,Teodor-Viorel Meleşcanup. Ministrul delegat pentru afaceri europene,Cristian-Gabriel Winzer,secretar de statMinistrul transporturilor,Lucian Şova |

    Bucureşti, 28 iunie 2018.

    Nr. 467.